ÚRAD VLÁDY
SLOVENSKEJ REPUBLIKY
     sekcia vládnej legislatívy

									Na rokovanie vlády SR
									Dňa  10. decembra 2003
							                        K materiálu č. 11099/2003							                        K bodu č.:  1

S T A N O V I S K O

k návrhu zákona o lesnom reprodukčnom materiáli a o zmene niektorých zákonov

 	          I.

  Návrh zákona o lesnom reprodukčnom materiáli  a o zmene niektorých zákonov predkladá na rokovanie vlády Slovenskej republiky minister Pôdohospodárstva Slovenskej republiky Zsolt Simon. Návrh zákona je vypracovaný na základe Plánu legislatívnych úloh vlády Slovenskej republiky na rok 2003. 

                                                  II.

     Cieľom návrhu zákona je upraviť problematiku reprodukčného materiálu lesných drevín, jeho zdrojov, získavania, skúšania, uvádzania do obehu a evidencie, a taktiež ustanoviť orgány štátnej odbornej kontroly komplexne pre problematiku reprodukčného materiálu lesných drevín. Návrh zákona ďalej upravuje vydávanie osvedčenia o odbornej spôsobilosti pre činnosti s reprodukčným materiálom a osobitné ustanovenia o pokutách za porušenie ustanovení tohto zákona. Predmetný návrh bol prerokovaný v Legislatívnej rade vlády Slovenskej republiky dňa 25. novembra 2003.

                                                 III.

         Sekcia vládnej legislatívy Úradu vlády Slovenskej republiky konštatuje, že návrh zákona je na rokovanie vlády predložený v novom znení, v ktorom sú pripomienky legislatívnej rady a jej sekretariátu  zapracované (12 pripomienok a odporúčaní).  Sekcia vládnej legislatívy Úradu vlády Slovenskej republiky preto odporúča vláde Slovenskej republiky návrh zákona schváliť po zapracovaní týchto pripomienok:

K Čl. I

K § 2

V písm. b) v bode 4 odporúčame slová „je strom“ nahradiť slovami „ , ktorý je“. 

K § 4

V ods. 1  odporúčame odkaz na § 6 nahradiť odkazom na § 5. 

 Bratislava 8. decembra 2003
 Vypracovali: Mario Kormendy
                       Miloš Pavlík

                                                                                   Štefan G r m a n
                                   generálny riaditeľ
	                                                                    sekcie vládnej legislatívy

     . 

A.	K jednotlivým ustanoveniam

K § 2

V písm. b) v bode 4 odporúčame slová „je strom“ nahradiť slovami „ , ktorý je“. 

K § 4

V ods. 1  odporúčame odkaz na § 6 nahradiť odkazom na § 5.